2. 3 การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์หรือบริการ จำแนกออกเป็นผลิตภัณฑ์หลักได้ 4 ประเภท คือ

1.  แผ่นอะคริลิค เป็นแผ่นพลาสติกเรียบชนิด Thermoplastic ซึ่งผลิตมาจากน้ำยา MMA
    (Methly

Methacrylate) นำไปเข้าระบบหล่อแบบ (Casting System) ซึ่งแผ่นมีคุณสมบัติพิเศษ คือ
เมื่อได้รับความร้อนสูงจะอ่อนตัวลง สามารถดัดหรือขึ้นรูปเป็นแบบต่าง ๆ ได้
และเมื่อเย็นตัวลงจะแข็งตัวและคงสภาพไว้ มีน้ำหนักเบาและสามารถแกะสลัก พ่นสี ระบาย หรือ
SILK SCREEN เป็นรูปหรือลวดลายต่าง ๆ ได้ และมีสีสรรต่าง ๆ ให้เลือก
โดยทั่วไปขนาดมาตรฐานของแผ่นอะคริลิคที่บริษัทผลิตอยู่แยกตามตลาดเป้าหมายดังนี้ :-

-   ในประเทศ ขนาดมาตรฐานที่นิยมใช้มี 2 ขนาด ได้แก่ 4 x 6 และ 4 x 8 ตารางฟุต

-   ต่างประเทศ ขนาดมาตรฐานที่นิยมใช้มี 4 ขนาด ได้แก่ 4 x 6, 4 x 8 ตารางฟุต

และ 1 x 2, 2 x3 ตารางเมตร

บริษัทสามารถผลิตความหนาบางของแผ่นอะคริลิคได้ตั้งแต่ 2-40
มิลลิเมตรตามความต้องการของลูกค้า (Made to order) โดยความหนาของแผ่นที่นิยมใช้กันอยู่คือ
3 มิลลิเมตร

โดยทั่วไปแผ่นอะคริลิคได้รับความนิยมนำมาใช้แทนแผ่นกระจกและไม้อัด
ในการผลิตเครื่องใช้วัสดุอุปกรณ์ต่าง ๆ
ในงานตกแต่งบ้านและอาคารสำนักงานในการผลิตสุขภัณฑ์ต่าง ๆ
และในงานใช้สอยอเนกประสงค์ต่าง ๆ เช่น แผ่นลอนหลังคาบ้าน ตู้โชว์สินค้าและเฟอร์นิเจอร์ต่างๆ
แผ่นป้ายโฆษณา ตู้โทรศัพท์สาธารณะ และยังนำมาใช้ทำอ่างสุขภัณฑ์แทนเซรามิค เป็นต้น

บริษัทผลิตและจำหน่ายแผ่นอะคริลิคภายใต้เครื่องหมายการค้าของบริษัทได้แก่"Moden Glas"
บริษัทยังรับผลิตให้แก่ลูกค้าต่างประเทศภายใต้เครื่องหมายการค้าของลูกค้าเองด้วย
ซึ่งบริษัทสามารถผลิตแผ่นอะคริลิค โดยระบบหล่อแบบ และระบบฉีด/เครื่องรีดแผ่นเรียบ
(Extrusion) ซึ่งในกรรมวิธีนี้วัตถุดิบที่ใช้ คือ เม็ดพลาสติก PMMA (แทน น้ำยา MMA)
และเรียกผลิตภัณฑ์นี้ว่า "แผ่นอะคริลิค PMMA"

2. แผ่นเอบีเอส และแผ่นไฮอิมแพ็ค เป็นแผ่นพลาสติกเรียบสีขาวขุ่น ซึ่งผลิตมาจากเม็ดพลาสติก

Polymer ด้วยเครื่องจักรระบบ Extrusion (เครื่องรีดแผ่น)
ซึ่งสามารถควบคุมขนาดและความหนาบาง

ตามต้องการ โดยขนาดของแผ่นซึ่งผลิตได้มีหน้ากว้างตั้งแต่ 1 - 1.6 เมตร และความหนาตั้งแต่ 0.70 - 6.00 มิลลิเมตร ในการจำหน่ายบริษัทจะผลิตตามคำสั่งซื้อจากลูกค้า (Made to Order) ซึ่งเป็นผู้กำหนดขนาดและความหนาของแผ่นไว้ในแต่ละครั้ง

3.  MONOMER เป็นการประกอบธุรกิจขายวัตถุดิบในประเทศ ซึ่งมีผลิตภัณฑ์ดังนี้

3.1 เมทธิล เมทาคริเลท (MMA) เป็นของเหลวใสไม่มีสี มีกลิ่นแสบฉุน ไม่ละลายน้ำ มีจุดเดือดที่
100.5 องศาเซลเซียส, มีจุดเยือกแข็งที่ - 48 องศาเซลเซียส และมีจุดวาบไฟที่ 11.5
องศาเซลเซียส (ทดสอบแบบแก้วปิด) มีความถ่วงจำเพาะ 0.949 ที่อุณหภูมิ 15.5 องศาเซลเซียส
ใช้เป็นวัตถุดิบในการผลิตแผ่นพลาสติกอะคริลิค, เม็ดพลาสติก PMMA และเรซิ่น
เพื่อเป็นวัตถุดิบสำหรับการผลิตสีอุตสาหกรรม, สีพ่นรถยนต์ และสีทาบ้าน

3.2 กรดเมทธาคริลิค (MAA) เป็นของเหลวใสไม่มีสี มีกลิ่นแสบฉุน ละลายน้ำได้ที่อุณหภูมิสูงกว่า
17 องศาเซลเซียส, มีจุดเดือดที่ 160 องศาเซลเซียส , มีจุดเยือกแข็งที่ 15 องศาเซลเซียส
และมีจุดวาบไฟที่ 67 องศาเซลเซียส (ทดสอบแบบแก้วปิด), มีความถ่วงจำเพาะ 1.018 ที่อุณหภูมิ
20 องศาเซลเซียส ใช้เป็นวัตถุดิบในการผลิตเรซิ่น เพื่อเป็นวัตถุดิบสำหรับการผลิตสีอุตสาหกรรม
สีพ่นรถยนต์ และสีทาบ้าน

3.3 นอร์มาล บิวธิล เมทธาคริเลท (NBMA) เป็นของเหลวใสไม่มีสี หรืิอ
อาจมีสีเหลืองอ่อนบางครั้ง มีกลิ่น เฉพาะตัว ไม่ละลายน้ำ มีจุดเดือดที่ 163 – 164
องศาเซลเซียส , มีจุดเยือกแข็งที่ - 71 องศาเซลเซียส และมีจุดวาบไฟที่ 49 องศาเซลเซียส
(ทดสอบแบบแก้วปิด ), มีความถ่วงจำเพาะ 0.901 ที่อุณหภูมิ 15.5 องศาเซลเซียส
ใช้เป็นวัตถุดิบในการผลิตเรซิ่น เพื่อเป็นวัตถุดิบสำหรับสีอุตสาหกรรม, สีพ่นรถยนต์ และสีทาบ้าน

3.4 ไอโซ บิวธิล เมทธาคริเลท (IBMA) เป็นของเหลวใสไม่มีสี มีกลิ่น เฉพาะตัว ไม่ละลายน้ำ
มีจุดเดือดที่ 155 องศาเซลเซียส , มีจุดเยือกแข็งที่ - 34 องศาเซลเซียส และมีจุดวาบไฟที่ 35
องศาเซลเซียส (ทดสอบแบบแก้วปิด), มีความถ่วงจำเพาะ 0.896 ที่อุณหภูมิ 15.5
องศาเซลเซียส ใช้เป็นวัตถุดิบในการผลิตเรซิ่น เพื่อเป็นวัตถุดิบสำหรับสีอุตสาหกรรม, สีพ่นรถยนต์
และสีทาบ้าน

4.  ผลิตภัณฑ์อื่น ๆ ซึ่งได้แก่ การผลิตตาข่ายพลาสติก, แผ่น PP, แผ่น PP BOARD และแผ่น PS
    ดังมีรายละเอียดเพิ่มเติมดังนี้ :-

    1.  ตาข่ายพลาสติก เป็นผลิตภัณฑ์พลาสติก ซึ่งผลิตจากเม็ดพลาสติก PE ซึ่งมีคุณสมบัติเหนียว
        ทนทาน ไม่เป็นสนิม จึงนิยมนำมาผลิตเป็นตาข่ายเพื่อใช้ในอุตสาหกรรมการเกษตร
        และการประมงแทนตาข่ายเหล็กหรืออลูมิเนียม โดยขนาดที่ผลิตอยู่มีหลายขนาด กล่าวคือ
        หน้ากว้างตั้งแต่ 3 ฟุต ถึง 6 ฟุต และมีขนาดความกว้างของช่องตาข่ายตั้งแต่ 1.5 หุน
        ถึง 6 หุน ส่วนความยาวนั้นตามความต้องการของลูกค้า
        ลูกค้าส่วนใหญ่จะเป็นลูกค้าภายในประเทศ

    2.  แผ่น PP (Poly Propylene) เป็นผลิตภัณฑ์พลาสติก ซึ่งผลิตจากเม็ดพลาสติก PP
        โดยส่วนใหญ่ลูกค้านิยมนำมาใช้ผลิตเป็นปกแฟ้ม และกระเป๋าใส่เอกสารต่าง ๆ
        ทั้งนี้เนื่องจากแผ่น PP มีคุณสมบัติเหนียว คงทน ง่ายต่อการตัดและดัดเป็นรูปทรงต่าง ๆ
        และมีสีสรรมากมายให้เลือก โดยส่วนใหญ่จะเป็นการจำหน่ายในประเทศ

    3.  แผ่น PP BOARD (PP Profile) เป็นผลิตภัณฑ์ที่ใช้วัตถุดิบ POLY PROPYLENE
        มาผลิตโดยการใช้เครื่องรีดให้เป็นแผ่นเรียบ ภายในแผ่นมีช่องตลอดแนว
        เพื่อให้ผลิตภัณฑ์มีน้ำหนักเบา การนำผลิตภัณฑ์ไปใช้งานเหมาะกับงานที่อยู่ภายนอก
        และภายในร่ม เพราะมีความแข็งแรงแทนทาน สามารถรับน้ำหนักและแรงกระแทกได้ดี
        เช่น กล่องบรรจุภัณฑ์ ป้าย โฆษณา เป็นต้น

    4.  แผ่น PS (POLY STYRENE) ลักษณะแผ่นผลิตภัณฑ์มีทั้งชนิดเรียบและลวดลาย
        โดยการใช้เครื่องรีดในการผลิต ด้วยคุณสมบัติที่มีความใส และง่ายต่อการแปรรูป
        จึงเหมาะกับงานตบแต่งภายในห้องน้ำ เช่น ฉากกั้น
        หรือนำแผ่นเรียบไปทำเป็นกรอบรูปราคาถูก เป็นต้น

- ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

(1) บัตรส่งเสริมการลงทุน

-- ไม่มี --

(2) สิทธิอื่น ๆ

--ไม่มี—

(2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์และบริการที่สำคัญ

-   กลยุทธ์การแข่งขัน

ตามที่กล่าวข้างต้นว่าบริษัทได้มีการปรับกลยุทธ์ในการแข่งขัน
โดยเฉพาะผลิตภัณฑ์ในกลุ่มแผ่นอะคริลิคที่มีการแข่งขันด้านราคาทั้งตลาดในประเทศและต่างประเทศ
ทั้งนี้เป็นเพราะปัจจัยทางด้านกำลังการผลิตที่เพิ่มมากขึ้น
ในขณะที่อุปสงค์ได้ลดตํ่าลงจากผลกระทบทางเศรษฐกิจในภูมิภาค เอเซีย - แปซิฟิค

อีกปัจจัยหนึ่งก็คือ ราคาวัตถุดิบมีการปรับตัวสูงขึ้นในช่วงครึ่งปีแรก ในขณะที่ราคาขายไม่
สามารถขยับสูงตามได้มากนักเนื่องจากภาวะการแข่งขันด้านราคา
บริษัทจึงได้เลือกนโยบายเน้นการขยายตัวในบางประเภทของอุตสาหกรรมแบ่งตามประเภทการใช้งานเป็นสำคัญ
อีกทั้งมีการเน้นนโยบายคุณภาพ สินค้า
และบริการให้เป็นที่พึงพอใจของลูกค้าทั้งในและต่างประเทศเป็นสำคัญ
ซึ่งก็ได้ผลในการรักษาส่วนแบ่งการตลาดไว้ได้แม้จะมีการสูญเสียลูกค้าบางรายไปบ้างก็ตาม
สำหรับผลิตผลิตภัณฑ์อื่น ๆ ในระบบรีด (Extruded Plastic Sheet)
บริษัทสามารถเพิ่มผลกำไรมากขึ้นด้วยการเน้นขยายกลุ่มเป้าหมายอื่น ๆ จากฐานเดิมที่มีอยู่
อีกทั้งบริษัทได้มีการพัฒนาสินค้าใหม่ที่มีมูลค่าสูงขึ้น (Value Added
Products)ในกลุ่มเป้าหมายใหม่
ทั้งนี้เพื่อเป็นการเพิ่มรายได้และเพื่อได้ใช้งานเครื่องจักรให้เต็มกำลังการผลิตเป็นสำคัญ

ในกรณีของธุรกิจ Monomer บริษัทได้ดำเนินการบริหารลูกค้าหลัก
โดยทำการคัดเลือกลูกค้าจากกลุ่มเป้าหมาย แล้วทำการเสนอมูลค่าเพิ่มจากสินค้า เช่น
ให้บริการทางด้านเทคนิค ให้บริการปรึกษาการวางแผนผลิต และการบริหารสินค้าคงคลังร่วมกัน
เป็นต้น

-   ลักษณะของลูกค้า

บริษัทจำแนกลูกค้าตามประเภทของธุรกิจการค้า ซึ่งนำผลิตภัณฑ์ไปใช้งานในลักษณะต่าง ๆ อาทิ เช่น
ลูกค้าเอเย่นต์ ซึ่งเป็นตัวแทนขายส่งของบริษัท ลูกค้าประเภทอุตสาหกรรมการแปรรูป
ลูกค้าอุตสาหกรรมการผลิตสินค้าอุตสาหกรรม เช่น ตู้เย็น รถยนต์ และลูกค้าอุตสาหกรรมไฟฟ้า
เป็นต้น ซึ่งบริษัทมีเจ้าหน้าที่ที่ฝ่ายขายครอบคลุมลูกค้าทุกประเภทดังที่กล่าวมาแล้วทั้งหมดทั่วประเทศ
สำหรับลูกค้าต่างประเทศส่วนใหญ่จะเป็นตัวแทนจำหน่ายในแต่ละประเทศ
ซึ่งมีลักษณะเป็นผู้นำเข้าและผู้จำหน่ายแผ่นอะคริลิค และพลาสติกอื่นๆ
มีเพียงไม่กี่รายเท่านั้นที่เป็นทั้งตัวแทนจำหน่าย และโรงงานอุตสาหกรรมแปรรูป
การค้าขายส่วนใหญ่กับลูกค้าต่างประเทศจะเป็นลักษณะการเปิด L/C เทอมตามข้อตกลงที่มีแต่ละราย
และสำหรับการขายวัตถุดิบ จะขายให้กับบริษัทผู้ผลิตโดยตรง

บริษัทไม่ได้มีการขายให้กับลูกค้ารายใดเกินกว่า 30% ของยอดขายรวม เป็นระยะเวลา 3 ปี ติด

ต่อกัน และถ้ามีลูกค้ารายหนึ่งรายใดที่ยกเลิกการสั่งซื้อสินค้าของบริษัทไปที่ผู้ผลิตรายอื่น
บริษัทสามารถหาลูกค้ารายใหม่ในตลาดต่างประเทศเข้ามาทดแทน
ซึ่งปัจจุบันบริษัทมีแฟ้มประวัติของลูกค้าในแต่ละประเทศ และข้อมูลขนาดของตลาดในแต่ละประเทศ
เพื่อใช้ในการขยายตลาดต่างประเทศ และในด้านความสัมพันธ์กับลูกค้าของบริษัท
ไม่มีการทำสัญญาซื้อกัน

บริษัทได้จัดการแบ่งกลุ่มลูกค้าตามประเภทการใช้งานของแต่ละผลิตภัณฑ์ไว้ดังนี้ :-

-   ลูกค้าในประเทศ

ก) กลุ่มลูกค้าประเภทอุตสาหกรรมการทำป้ายโฆษณา

-   ผลิตภัณฑ์ที่จำหน่ายในกลุ่มนี้ได้แก่ แผ่นอะคริลิค และแผ่นพลาสติก PP Board

    ข) กลุ่มลูกค้าประเภทอุตสาหกรรม การทำโป๊ะ และโคม ไฟฟ้า

-   ผลิตภัณฑ์ที่จำหน่ายในกลุ่มนี้ได้แก่แผ่นอะคริลิคในระบบ CAST และ EXTRUSION

    ค) กลุ่มลูกค้าประเภทอุตสาหกรรมการแปรรูปจากผลิตภัณฑ์พลาสติก

-   ผลิตภัณฑ์ที่จำหน่ายในกลุ่มนี้ได้แก่ แผ่นอะคริลิค และแผ่นพลาสติก PP Board

    ง) กลุ่มลูกค้าประเภทอุตสาหกรรมการก่อสร้าง การเกษตร และงานรับเหมาทั่วไป

-   ผลิตภัณฑ์ที่จำหน่ายในกลุ่มนี้ได้แก่ แผ่นอะคริลิค แผ่นลอนลูกฟูก และตาข่าย พลาสติก

  จ) กลุ่มลูกค้าประเภทอุตสาหกรรมเครื่องเขียน และบรรจุภัณฑ์

-   ผลิตภัณฑ์ที่จำหน่ายในกลุ่มนี้ได้แก่ แผ่นพลาสติก PP Board และ แผ่น PP

    ฉ) กลุ่มลูกค้าประเภทอุตสาหกรรมผลิตสุขภัณฑ์

-   ผลิตภัณฑ์ที่จำหน่ายในกลุ่มนี้ได้แก่ แผ่นอะคริลิค เกรดสุขภัณฑ์ (Sanitary grade)

    แผ่นพลาสติก PS (Polystyrene)

10. ช) กลุ่มลูกค้าประเภทอุตสาหกรรมผลิตตู้เย็น

-   ผลิตภัณฑ์ที่จำหน่ายในกลุ่มนี้ได้แก่ แผ่นพลาสติก ABS และ HIPS.

  ซ) กลุ่มลูกค้า Monomer

  - ผลิตภัณฑ์ที่จำหน่ายในกลุ่มนี้ได้แก่ MMA, MAA, IBMA, NBMA

-   ลูกค้าต่างประเทศ

  แบ่งตามภูมิภาคหรือ Zone ดังนี้

1.  ลูกค้าต่างประเทศในแถบเอเซีย - แปซิฟิค

2.  ลูกค้าต่างประเทศในแถบตะวันออกกลาง

3.  ลูกค้าต่างประเทศในแถบยุโรป

4.  ลูกคาต่างประเทศในลาตินอเมริกัน และอเมริกา

-   การจำหน่ายและช่องทางการจำหน่าย

บริษัท ฯ ได้จำหน่ายสินค้าด้วยตนเอง
โดยมีหน่วยงานการขายและการตลาดจำหน่ายโดยตรงถึงลูกค้าขายส่ง ผ่านผู้แทนจำหน่าย
และโรงงานอุตสาหกรรมแขนงต่าง ๆ ทั้งในและต่างประเทศ

-   บริษัทมีสัดส่วนการจำหน่าย ในปี 2544 ดังนี้

-   ภายในประเทศ คิดเป็นร้อยละ 69.98

-   ต่างประเทศ คิดเป็นร้อยละ 30.02

-   ผู้แทนจำหน่าย เป็นจำนวน 6 ราย

-   สาระสำคัญและหลักเกณฑ์ในการแต่งตั้งผู้แทนจำหน่าย

  -- ไม่มี --

(ข) ภาวะการแข่งขัน

อาจกล่าวได้ว่าสภาพการแข่งขันโดยรวมเมื่อปีที่ผ่านมานั้น
เป็นอีกปีหนึ่งนับตั้งแต่เศรษฐกิจฟองสบู่แตกที่มีความยากลำบากไม่น้อย
จากการแข่งขันที่ตัดราคาเป็นสำคัญจนแทบกล่าวได้ว่าผู้ผลิตเกือบทุกรายก็มีผลกำไรที่ตกตํ่าลง
แต่ภาวะการดังกล่าวก็เริ่มดีขึ้นในครึ่งปีหลังเนื่องจากราคาวัตถุดิบได้ปรับตัวลงในขณะที่ราคาขายลดตํ่าลงแต่ไม่มากเช่นครึ่งปีแรก
อย่างไรก็ตามภาวะดังกล่าวอาจยังเป็นภาวะที่ผู้ผลิต / จำหน่ายแผ่นอะคริลิคและพลาสติคอื่น ๆ
จำต้องอยู่กับมันต่อไป
ทั้งนี้เพราะสภาวะตลาดที่ยังคงซบเซาและกำลังการผลิตแผ่นอะคริลิคในภูมิภาคนี้ยังมีอยู่มาก
ซึ่งจะทำให้การแข่งขันด้านราคาเป็นสิ่งที่ยากที่จะหลีกเลี่ยงได้ ดังนั้นในปี 2545
นี้บริษัทก็ยังคงต้องเตรียมการปรับปรุงประสิทธิภาพการผลิตและเน้นกิจกรรมที่ลดความสูญเสียในขบวนการผลิตเป็นสำคัญ
ทั้งนี้เพื่อให้บริษัทยังคงศักยภาพในการแข่งขันได้อย่างเต็มที่

ในกรณีของ Monomer การแข่งขันในตลาดค่อนข้างจะรุนแรง เนื่องจากจำนวนลูกค้าค่อนข้างจำกัด
รวมทั้งปริมาณความต้องการของสินค้าในตลาดขึ้นอยู่กับภาวะตลาดของอสังหาริมทรัพย์ และรถยนต์
นอกจากนั้นค่าเงินบาททีี่ผันผวนยังทำให้ราคาซื้อ-ขายมีการปรับตัวอยู่ตลอดเวลา

(3) การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

-   การผลิต / ขั้นตอนและเทคโนโลยีการผลิต

  บริษัทสามารถแบ่งแยกขบวนการผลิตได้เป็น 2 ระบบคือ

1.  ระบบหล่อแบบ (Casting) ใช้สำหรับการผลิตแผ่นอะคริลิค ที่ใช้น้ำยา MMA เป็น วัตถุดิบหลัก
    ขั้นตอนการผลิตส่วนใหญ่ จะใช้แรงงานคน นับตั้งแต่การผสมน้ำยาเคมี
    และสีเข้าด้วยกันจนกระทั่งผลิตออกมาเป็น แผ่นอะคริลิค

2. ระบบเครื่องรีด (Extrusion) ใช้สำหรับผลิตแผ่นเอบีเอส และแผ่นไฮอิมแพ็ค ตาข่ายพลาสติก
และแผ่นอะคริลิคที่ผลิตจากเม็ดพลาสติก PMMA ขั้นตอนการผลิตของระบบนี้จะใช้เครื่องจักรทั้งหมด
นับตั้งแต่การดูดเอาวัตถุดิบเม็ดพลาสติก จนถึงการผลิตตาข่ายพลาสติกในที่สุด

-   จำนวนโรงงานของบริษัทมีจำนวน 2 โรงงาน คือ

-   โรงงาน EXTRUSION ผลิต ผลิตภัณฑ์ ABS, HI PS, PMMA, PP PROFILE,PP SHEET,
    PE NET, PS มีจำนวนกะของการทำงานที่สามารถผลิตได้ 3 กะ แต่ละกะมีเวลาทำงาน 8
    ชั่วโมง และจำนวนกะที่ผลิตได้จริง 3 กะ

-   โรงงาน CAST ผลิต ผลิตภัณฑ์ ACRYLIC มีกะของการทำงานที่สามารถผลิตได้ 3 กะ
    แต่ละกะมีเวลา ทำงาน 8 ชั่วโมง และจำนวนกะที่ผลิตได้จริง 3 กะ

กำลังการผลิตและปริมาณการผลิต

  ------------------------------------- ----------- ----------- -----------
                                        2542        2543        2544

  กำลังการผลิตเต็มที่ (ตัน/ปี)                                         

  - แผ่นอะคริลิค                           6,500       6,500       7,000

  - แผ่น ABS, HIPS และ PMMA , PS         4,800       4,800       4,800

  - ตาข่ายพลาสติก,แผ่น PP และ PP Profil    1,700       1,700       1,700

  ปริมาณการผลิตจริง (ตัน/ปี)                                         

  - แผ่นอะคริลิค                           4,901       5,662       4,895

  - แผ่น ABS, HIPS และ PMMA, PS          2,078       2,980       3,757

  - ตาข่ายพลาสติกและแผ่น PP                653         966         1,048

  การใช้กำลังการผลิต (%)                                           

  - แผ่นอะคริลิค                           75.40       87.11       69.93

  - แผ่น ABS, HIPS และ PMMA, PS          43.30       62.08       78.27

  - ตาข่ายพลาสติกและแผ่น PP                38.40       56.82       61.65

  ปริมาณเพิ่มของปริมาณการผลิต (%)                                    

  - แผ่นอะคริลิค                           12.40       15.53       (13.55)

  - แผ่น ABS, HIPS และ PMMA, PS          13.30       43.41       26.07

  - ตาข่ายพลาสติกและแผ่น PP                (36.30)     18.42       8.49
  ------------------------------------- ----------- ----------- -----------

-   นโยบายการผลิตที่สำคัญ

 บริษัทได้ดำเนินนโยบายการผลิต ในหัวข้อหลักที่สำคัญ เช่น

1.  การวางเป้าหมาย (Target) ของการผลิต เช่นปริมาณการผลิตของแต่ละผลิตภัณฑ์,
    เปอร์เซ็นต์การสูญเสียการใช้วัตถุดิบที่เหมาะสมและการเพิ่มประสิทธิภาพในการผลิต เป็นต้น

2.  การปรับปรุงเครื่องมือ และอุปกรณ์ เพื่อที่จะลดเปอร์เซ็นต์การสูญเสียในระหว่างการผลิตลง
    และปรับปรุงคุณภาพสินค้าให้ได้มาตรฐานเป็นที่ยอมรับของลูกค้า ทั้งในประเทศ
    และต่างประเทศ

3.  การจัดทำแผนงานเพื่อลดต้นทุนในการผลิต (Cost Saving) เช่น การปรับปรุงสูตรการผลิต
    แผนงานในการผลิต เป็นต้น เพื่อปรับปรุงต้นทุนในการผลิตให้ลดลง
    ซึ่งจะทำให้สามารถแข่งขันในตลาดได้

4.  การเพิ่มศักยภาพในการพัฒนาผลิตภัณฑ์ใหม่ เพื่อให้สอดคล้องกับความต้องการของตลาด เช่น
    การวางแผนในการทดลองผลิตแผ่นอะคริลิคที่สามารถทนต่อแรงกระแทกได้สูง
    รวมถึงการนำไปแปรรูปได้ดี เป็นต้น

5.  การพัฒนาบุคลากร
    มีการอบรมพนักงานอย่างต่อเนื่องเพื่อเพิ่มทักษะในการใช้เครื่องมือและอุปกรณ์
    ความรู้ในเรื่องกระบวนการผลิต ตลอดจนแนวทางในการแก้ปัญหาต่าง ๆ

-   การจัดหาวัตถุดิบ เพื่อจำหน่าย

ข้อมูลเกี่ยวกับวัตถุดิบ

1. แผ่นอะคริลิค

น้ำยา MMA (Methyl Methacrylate) เป็นวัตถุดิบที่เป็นผลพลอยได้มาจากขบวนการผลิตทาง
อุตสาหกรรมปิโตรเคมี ซึ่งเป็นวัตถุดิบหลักมากกว่า 90% ในขบวนการผลิตแผ่นอะคริลิค
ในอดีตเป็นวัตถุดิบที่ต้องนำเข้าจากต่างประเทศทั้งหมด เช่น ไต้หวัน และญี่ปุ่น
ในลักษณะการซื้อโดยตรงสำหรับการซื้อจำนวนมาก เช่น 500 เมตริกตัน
และซื้อผ่านตัวแทนนำเข้าในประเทศสำหรับปริมาณน้อย ๆ เช่น 40-50 เมตริกตัน

แต่เนื่องจากในปี 2544 ที่ผ่านมา บริษัทฯ มีนโยบายที่ต้องการทำธุรกิจแบบ Synergy
กับบริษัทผู้ผลิต MMA ของญี่ปุ่นที่มาลงทุนร่วมกับบริษัทในเครือปูนซีเมนต์ไทยในประเทศไทย
ซึ่งมีกำลังการผลิตประมาณ 5,000 เมตริกตันต่อเดือน
จึงมีนโยบายซื้อวัตถุดิบดังกล่าวจากผู้ผลิตในประเทศ 100% ทำให้บริษัทฯ
สามารถประหยัดต้นทุนในการเก็บสต๊อควัตถุดิบเพราะสามารถรับวัตถุดิบในจำนวนน้อยแต่เพิ่มความถี่ในการรับวัตถุดิบได้
และไม่จำเป็นต้องมีการเช่า Tank ในการเก็บวัตถุดิบตัวนี้ ซึ่งในอดีตจะต้องมี Tank
ขนาดอย่างน้อย 750 กิโลลิตร ในการเก็บวัตถุดิบ

ในเรื่องราคาของน้ำยา MMA จะมีการเปลี่ยนแปลงขึ้นอยู่กับ Demand และ Supply
ในตลาดรวมทั้งขึ้นอยู่กับราคาน้ำมันและก๊าซธรรมชาติในขณะนั้นๆ
เพราะเนื่องจากวัตถุดิบดังกล่าวเป็นผลพวงจากอุตสาหกรรมปิโตรเคมีดังที่กล่าวมาแล้วข้างต้น
อย่างไรก็ตามราคาของน้ำยา MMA จะเป็นการเจรจาผ่านบริษัทแม่ในภูมิภาค
เพื่อตกลงราคาในแต่ละเดือนกับบริษัทแม่ของบริษัทผู้ผลิตน้ำยา MMA ในประเทศไทย
อย่างไรก็ตามแม้ว่าการสั่งซื้อน้ำยาในปัจจุบันจะซื้อจากผู้ผลิตในประเทศทั้งหมดแต่บริษัทก็สามารถสั่งซื้อน้ำยาจากบริษัทตัวแทนนำเข้าน้ำยาในประเทศรายอื่นๆ
เพื่อสร้างสัมพันธ์ที่ดีไว้กับผู้ขายหลายอื่นๆ เช่นกัน เพื่อป้องกันเหตุฉุกเฉินต่างๆ
ในกรณีเกิดขาดแคลนขึ้นในบางช่วงเวลาของผู้ผลิตภายในประเทศ

2. แผ่นเอบีเอส และไฮอิมแพ็ค

วัตถุดิบที่ใช้ในการผลิต เป็นเม็ดพลาสติกในตระกูล STYRENE บริษัทฯ จะสั่งซื้อเม็ดพลาสติก ABS
กว่า 90% จากตัวแทนนำเข้าในประเทศไทยซึ่งนำเข้าจากประเทศญี่ปุ่นและเกาหลีเป็นสำคัญ
ส่วนที่เหลือจะสั่งซื้อจากผู้ผลิตในประเทศประมาณ 2 ราย เพราะเนื่องจากลูกค้าของบริษัทฯ
ส่วนใหญ่เป็นบริษัทของประเทศญี่ปุ่น หรือมีการร่วมลงทุนจากประเทศญี่ปุ่น และต้องการแผ่น ABS
ที่มีคุณภาพสูง จึงเป็นเหตุให้บริษัทฯ ต้องซื้อเม็ดจากต่างประเทศ

สำหรับเม็ดพลาสติก HIPS บริษัทฯ สั่งซื้อจากผู้ผลิตในประเทศประมาณ 3-4 ราย
เพราะในปัจจุบันผู้ผลิตภายในประเทศได้พัฒนาเทคโนโลยีการผลิต
ทำให้คุณภาพเม็ดพลาสติกที่ได้มีคุณสมบัติเทียบเท่าเม็ดจากต่างประเทศ
แต่ราคาไม่สูงเมื่อเทียบกับเม็ดพลาสติก HIPS นำเข้า

  3. MONOMER

ผลิตภัณฑ์ส่วนใหญ่จะนำเข้าจากต่างประเทศเป็นหลัก แต่อาจมีการซื้อจากในประเทศในกรณีฉุกเฉิน
ซึ่งรายชื่อบริษัทผู้ขายมีดังนี้

1.  อินนิออส อะคริลิค ประเทศอเมริกา

2.  อินนิออส อะคริลิค ประเทศอังกฤษ

3.  อินนิออส อะคริลิค ประเทศสิงคโปร์

  ง. เกาชุง โมโนเมอร์ ประเทศไต้หวัน

-   บริษัทไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินว่าร้อยละ 30%
    ของมูลค่าการซื้อวัตถุดิบที่หมดเป็นระยะ 3 ปีติดต่อกัน และไม่มีการทำสัญญาการซื้อวัตถุดิบ

-   หากบริษัทสูญเสียผู้จำหน่ายวัตถุดิบรายใดรายหนึ่งไป
    บริษัทก็สามารถหาผู้จำหน่ายรายใหม่มาทดแทน เพราะบริษัทมิได้มีการสั่งซื้อวัตถุดิบจากบริษัทใด
    เป็นการผูกขาด

-   ความสัมพันธ์กับผู้จำหน่ายวัตถุดิบ บริษัทมีการซื้อวัตถุดิบจากบริษัท KAOHSIUNG MONOMER
    โดยที่บริษัท INEOS ACRYLICS ถือหุ้นในบริษัท KAOHSIUNG MONOMER 60 % และบริษัท
    INEOS ACRYLICS ถือหุ้นในบริษัท ไทยโพลีอะคริลิค จำกัด (มหาชน) 33%

-   สัดส่วนการซื้อวัตถุดิบรวม

-   ในประเทศ คิดเป็นมูลค่า 471.61 ล้านบาท เป็นร้อยละ 78.54%

-   ต่างประเทศ คิดเป็นมูลค่า 128.86 ล้านบาท เป็นร้อยละ 21.46%

-   ปริมาณต้นทุนวัตถุดิบ ที่มีปริมาณการใช้สูงกว่า 50 % ของต้นทุนการผลิตรวม

-   น้ำยา MMA (Methyl Methacrylate)

-   เม็ด พลาสติก ABS

(2) ผลกระทบต่อสิ่งแวดล้อม

-   การดำเนินการเพื่อลดผลกระทบต่อสิ่งแวดล้อม

  การควบคุมผลกระทบต่อสิ่งแวดล้อม
  ตลอดจนผลปฏิบัติงานจริงเมื่อเทียบกับอัตราสูงสุดที่กฎหมายกำหนด สรุปเป็นข้อ ๆ ได้ดังต่อไปนี้:-

1.  ผลกระทบเกี่ยวกับสารเคมี Polychlorinated Biphenyls ที่อาจรั่วออกมาจากหม้อแปลง

  ซึ่งมีอยู่ 3 ชุดในโรงงาน และมีการเปลี่ยนถ่ายน้ำมันทุก ๆ 6 เดือน
  บริษัทไม่มีการใช้สารเคมีดังกล่าว

2.  ผลกระทบเกี่ยวกับ เอสเบสตอส

  ไม่มีการใช้ แอสเบสตอส ในกระบวนการผลิต ส่วนแอสเบสตอสที่ใช้เป็นกระเบื้องมุงหลังคาบริษัท
  ได้มีการตรวจวัดค่าแล้วไม่เกินมาตรฐาน

3.  ผลกระทบเกี่ยวกับถังเก็บสารเคมี

  รายการถังเก็บที่บริษัทฯ มีอยู่ดังต่อไปนี้

  3.1 ถังเก็บน้ำมันเตาขนาด 15 ตัน 1 ถัง

  3.2 ถังเก็บ Methyl Methacrylate (MMA) ขนาด 50 ตัน 3 ถัง

  3.3 ถังเก็บน้ำชนิดหอสูง มีถังเก็บ 2 ถัง ขนาด 10 ตัน

  3.4 ถังเก็บน้ำ ขนาด 5 ตัน สำหรับหม้อไอน้ำ 1 ถัง

  ถังเก็บน้ำมันเตา บริษัทฯ ได้จัดทำกำแพงคอนกรีตล้อมรอบถังเพื่อป้องกันการรั่วไหลลงดิน
  และจัดเก็บกรณีรั่วไหล และถังเก็บ MMA มีการจัดทำกำแพงคอนกรีตล้อมรอบมีระบบน้ำสเปรย์
  หล่อเลี้ยงเพื่อควบคุมอุณหภูมิ ถังเก็บน้ำใช้ สำหรับจ่ายน้ำไปยังโรงงาน Casting และโรงงาน
  Extrusion

  4. ของเสียและการกำจัด

1.  ของเสียที่เป็นขยะ เช่น กระดาษ และเศษขยะทั่วไป จากสำนักงาน ซึ่งบริษัทฯ ได้ทำ

  สัญญากับหน่วยงานองค์การบริหารส่วนตำบลนำไปกำจัด

  4.2 ของเสียที่เป็นแผ่นแข็งตัวของ ซึ่งมีปริมาณเล็กน้อยจัดเก็บรวมเป็นขยะทั่วไป

  4.3 แผ่นอะคริลิคที่เหลือเศษจากการตัดแผ่น รวบรวมขายยังต่างประเทศ

4.  เศษโลหะจากการทำงานของฝ่ายซ่อมบำรุง รวบรวมขาย

5. น้ำฝนที่ตกลงในพื้นที่โรงงาน

มีร่องระบายน้ำตามอาคารต่าง ๆ ออกสู่รางระบายน้ำสาธารณะ

6.  น้ำเสียที่ออกจากโรงงาน

  บริษัท ฯ มีบ่อดักและปรับสภาพน้ำเสียอยู่ด้านหลังโรงงาน ซึ่งได้มีการตรวจสอบคุณภาพ
  น้ำเสียที่ออกจากโรงงานในส่วนที่ปนเปื้อนถังสารเคมี โลหะที่เกี่ยวข้องกับกระบวนการผลิต
  ไม่ให้เกินมาตรฐานกำหนดของกระทรวงอุตสาหกรรม
  ซึ่งน้ำเสียของโรงงานไม่มีสารเคมีอันตรายเจือปนแต่อย่างใด

  ส่วนน้ำเสียที่ออกจากโรงอาหาร ร้านค้าสวัสดิการของพนักงานตรวจพบว่ามีค่า BOD
  เกินมาตรฐานเล็กน้อย ซึ่งมีสาเหตุมาจากเศษอาหารจากการทำความสะอาดภาชนะ บริษัท ฯ
  ได้จัดทำแผนปรับปรุงแก้ไขให้อยู่ในเกณฑ์มาตรฐานโดยเร็ว

7.  อากาศที่ออกจากปล่อง

บริษัทฯ มีหม้อไอน้ำชุดสำหรับใช้งานและสำรองในการผลิต ผลการตรวจคุณภาพอากาศจากปล่อง
อยู่ในเกณฑ์มาตรฐาน

8.  บริเวณที่เก็บสารเคมี

  มีการจัดเก็บ V65 (2,4 – Dunethyl Valeronitrile) ซึ่งใช้เป็น
  catalystในกระบวนการผลิตมีพื้นที่เก็บไว้อย่างมิดชิด
  ควบคุมอุณหภูมิการจัดเก็บพร้อมทั้งติดตั้งอุปกรณ์แจ้งเหตุ ในกรณีอุณหภูมิสูงผิดปกติ

  จากผลการวิเคราะห์ข้อมูลผลกระทบต่อสิ่งแวดล้อมของบริษัทฯ ตามรายละเอียดด้านบน
  รวมทั้งได้จัดผู้ดูแลรับผิดชอบในแต่ละส่วนอย่างชัดเจน และประกาศเป็นนโยบายความปลอดภัย
  อาชีวอนามัยและสิ่งแวดล้อม มีการติดตามงานอย่างต่อเนื่อง บริษัทฯ
  จึงไม่ประสบปัญหาด้านสิ่งแวดล้อมในช่วงระยะเวลาที่ผ่านมา

ค่าใช้จ่ายในการลงทุนเพื่อควบคุมสิ่งแวดล้อมในช่วงปีที่ผ่านมาหรือในอนาคต

ค่าใช้จ่ายในการควบคุมสิ่งแวดล้อมในระยะ 3 ปี ได้แบ่งออกเป็นกลุ่ม ๆ ได้ดังนี้

-   ค่าใช้จ่ายในการตรวจวัดด้านสิ่งแวดล้อมทั้งภายในโรงงานและนอกโรงงาน ประมาณ
    300,000.- บาท (เป็นกิจกรรมต่อเนื่องปีละครั้ง ประมาณ 100,000.- บาท)

-   ค่าใช้จ่ายในการปรับปรุงอุปกรณ์ เครื่องจักร บำรุงรักษาและอื่น ๆ (เป็นกิจกรรมต่อเนื่อง)
    ประมาณ 200,000.-บาท

-   ค่าใช้จ่ายในการจัดการของเสีย ประมาณ 300,000.- บาท
    (เป็นกิจกรรมต่อเนื่องปีละประมาณ

  100,000.- บาท)

-   ผลการปฏิบัติจริงเมื่อเทียบกับข้อกำหนดตามกฎหมาย

  --------------------------------- --------------------------------------------
  รายงานผลการตรวจวัดสิ่งแวดล้อม         

  รายละเอียดการตรวจวัด                ผลการตรวจวัด

  ปริมาณฝุ่นในบริเวณพื้นที่ทำงาน            มีปริมาณฝุ่นเท่ากับ 3.38 mg/m³
                                    ซึ่งอยู่ในเกณฑ์มาตรฐานกำหนด

  ปริมาณฝุ่นที่ตัวบุคคล                    มีปริมาณฝุ่นเท่ากับ 2.03 mg/m³
                                    ซึ่งอยู่ในเกณฑ์มาตรฐานกำหนด

  ปริมาณความร้อนในบริเวณพื้นที่ทำงาน       ระดับปริมาณความร้อน WBGT Index อยู่ระหว่าง
                                    32.5^(๐)C และมีความเร็วลมอยู่ระหว่าง 0.1 m/sec

  ระบบระบายอากาศในบริเวณพื้นที่ทำงาน     มีความเร็วลมหน้าชิ้นงาน 125-374 fpm
                                    ความเร็วลมปลายท่อ 210-800 fpm ปริมาตรอากาศ
                                    (คำนวณจากความเร็วลมหน้าชิ้นงาน) อยู่ระหว่าง 44-136
                                    CFM
                                    ดังนั้นความเร็วลมและปริมาตรอากาศอยู่ในเกณฑ์มาตรฐาน

  คุณภาพอากาศที่ระบายออกจากปล่อง        มีปริมาณฝุ่นเท่ากับ 123.28 mg/Nm³ ปริมาณ SO₂ เท่ากับ
  (Boiler)                          1939.56 mg/Nm³ ปริมาณ NO₂ เท่ากับ 1939.56
                                    mg/Nm³ และปริมาณ CO เท่ากับ 151 ppm
                                    ซึ่งอยู่ในเกณฑ์มาตรฐานกำหนด

  คุณภาพอากาศที่ระบายออกจากปล่อง Stack  มีปริมาณ MMA เท่ากับ 184.75 mg/Nm³
  Outlet (N5247)                    

  คุณภาพอากาศที่ระบายออกจากปล่อง Stack  มีปริมาณ MMA เท่ากับ 2553.73 mg/Nm³
  Outlet (N5248)                    

  ปริมาณสาร MMA ในบริเวณพื้นที่ทำงาน      มีปริมาณสารเคมี Methyl methacrylate อยู่ระหว่าง
                                    5.09 - 131.27 mg/Nm³ ซึ่งอยู่ในเกณฑ์มาตรฐานกำหนด

  ปริมาณสาร MMA ในตัวบุคคล             มีปริมาณสารเคมี Methyl methacrylate อยู่ระหว่าง
                                    8.82 - 47.60 mg/Nm³ ซึ่งอยู่ในเกณฑ์มาตรฐานกำหนด

  ปริมาณฝุ่น 24 ชม.                    มีปริมาณฝุ่นอยู่ระหว่าง 0.1055 - 0.3278 mg/Nm³
  ภายในและภายนอกอาคาร               ซึ่งอยู่ในเกณฑ์มาตรฐานกำหนด

  ปริมาณแอสเบสตอส และฝุ่น 24 ชม.       อยู่ในเกณฑ์มาตรฐานกำหนด

  ความเร็วลมและทิศทางลม               ลมสงบ (92.0%) และลมพัดไปทิศ ENE (8.0%)
                                    ด้วยความเร็วลม 1.0- 2.5 m/sec

  ระดับความดังของเสียงที่ตัวบุคคล          % Dose อยู่ระหว่าง 37.78 - 153.22%, Lpk
                                    อยู่ระหว่าง 104.8 – 119.7 dBA, Lmax อยู่ระหว่าง
                                    99.9 - 113.2 dBA, Lav อยู่ระหว่าง 83.0 – 93.1
                                    dBA ซึ่งระดับเสียงที่ได้รับอยู่ในเกณฑ์มาตรฐานกำหนด

  วัดน้ำทิ้งจากโรงงาน                   น้ำบำบัดหลังโรงงานมีค่า SS และ BOD
                                    เกินมาตรฐานกำหนด และน้ำบ่อดักไขมันมีค่า BOD และ
                                    Grease & Oil เกินมาตรฐานกำหนด
  --------------------------------- --------------------------------------------

-   ข้อพิพาทหรือการถูกฟ้องร้องเกี่ยวกับ สิ่งแวดล้อม

  - ไม่มี -